বলতে চেয়েছিলাম এবার প্রাণের বাংলার ঈদ সংখ্যার আয়োজনে রইলো গল্প, ছুটিতে জমিয়ে পড়ুন। কিন্তু গল্পগুলোতে কিছুটা বিষাদ ছুঁয়েই থাকলো শেষ অবধি। গল্প তো এরকমই। জীবনের খোঁড়া আয়োজন, ভাঙ্গা কাঁচে কেটে সামান্য রক্তপাত, অভিমান-এসবও তো গল্প। এবার তেমনি কিছু গল্প পাঠকদের জন্য। গল্পগুলো খানিকটা চিঠির ঢঙ্গে লেখা। কূলে আছড়ে পড়েও সমুদ্রের ঢেউ যেমন পিছিয়ে যেতে যেতে চিঠি লেখে তীরের শরীরে খানিকটা সেরকম।